**У С Л О В И Я**

**ЗА ПРОВЕЖДАНЕ НА ЕЛЕКТРОНЕН ТЪРГ ЗА ПРОДАЖБА НА ПРОГНОЗНИ КОЛИЧЕСТВА СТОЯЩА ДЪРВЕСИНА НА КОРЕН НА ТЕРИТОРИЯТА НА ТП ДЪРЖАВНО ГОРСКО СТОПАНСТВО ЦОНЕВО,**

**I. ПРЕДМЕТ НА ЕЛЕКТРОННИЯ ТЪРГ, НАЧАЛНИ ЦЕНИ, СТЪПКА НА НАДДАВАНЕ.**

**1.** Предметът на процедурата е:Продажба на стояща дървесина на корен, обособена в отделни обекти, по сортиментна ведомост от държавните горски територии (ДГТ) в района на дейност на **ТП ДГС Цонево,** съгласно Приложение № 1 – неразделна част от тези тръжни условия.

**ЗАДЪЛЖИТЕЛНО УСЛОВИЕ:**

**УЧАСТИЕТО В НАДДАВАНЕTO Е ЗА ЦЯЛОТО ПРОГНОЗНО КОЛИЧЕСТВО ДЪРВЕСИНА ЗА ВСЕКИ КОНКРЕТЕН ОБЕКТ С ПОСОЧЕНА СТЪПКА НА НАДДАВАНЕ ЗА ДАДЕНИЯ ОБЕКТ, ПОСОЧЕНИ** **В ПРИЛОЖЕНИЕ № 1 ОТ НАСТОЯЩИТЕ УСЛОВИЯ.**

**2.** Дървесината от конкретните обекти – предмет на настоящата процедура, се предава, чрез предавателно-приемателен протокол, от продавача на купувача на временен склад, съгласно приложени технологични планове към тръжната документация за всеки подотдел от съответния обект.

**ЗАБЕЛЕЖКА:**

Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно Приложение № 2 – неразделна част от договора, по действително добитото количество отразено в предавателно-приемателния протокол за кубиране.

**II. ВИД НА ПРОЦЕДУРАТА.**

**Вида на процедурата е** електронен търг **за продажба на стояща дървесина на корен** за обособените обекти, по реда на чл. 49, ал. 1, т. 5 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. изм. ДВ. бр.55 от 7 Юли 2017г).

**II. ВРЕМЕ И МЯСТО НА ПРОВЕЖДАНЕ НА ТЪРГА**

Електронният Търг ще се проведе на **11.01.2019 г. с начален час 13.30 часа и край на наддаването 13.40 часа** в **ИНТЕРНЕТ ПЛАТФОРМАТА НА СИДП», а именно: https://sale.uslugi.io/sidp**.

ВРЕМЕВИ ИНТЕРВАЛ ЗА НАДДАВАТЕЛНИ ПРЕДЛОЖЕНИЯ ЗА ЕЛЕКТРОННИЯ ТЪРГ Е 10 /ДЕСЕТ/ МИНУТИ.

**ВРЕМЕВИ ИНТЕРВАЛ ЗА ОБЯВЯВАНЕ НА НАДДАВАТЕЛНИ ПРЕДЛОЖЕНИЯ Е 10 /ДЕСЕТ /МИНУТИ, КОЙТО МОЖЕ ДА СЕ УДЪЛЖИ С ДО 10 МИНУТИ.**

**В СЛУЧАЙ, ЧЕ ПРЕЗ ПОСЛЕДНАТА МИНУТА ОТ ПЪРВОНАЧАЛНИЯ 10 /ДЕСЕТ/ МИНУТЕН ВРЕМЕВИ ИНТЕРВАЛ ИМА НАДДАВАНЕ, ВРЕМЕТО ЗА НАДДАВАНЕ СЕ УВЕЛИЧАВА АВТОМАТИЧНО С ЕДНА МИНУТА.**

**В СЛУЧАЙ, ЧЕ В ДОБАВЕНАТА ЕДНА МИНУТА ИМА НОВО НАДДАВАНЕ, ВРЕМЕТО СЕ УВЕЛИЧАВА АВТОМАТИЧНО С ОЩЕ ЕДНА МИНУТА. ТОВА МОЖЕ ДА СЕ ПОВТОРИ ОБЩО ДО 10 /ДЕСЕТ/ ПЪТИ.**

**III. ВРЕМЕ И НАЧИН ЗА ОГЛЕД НА ДЪРВЕСИНАТА**

**1.** Кандидатите за участие могат да извършват оглед на обекта от 09,00 часа до 16,00 часа на всеки работен ден от обявяването на търга включително до втория работен ден преди провеждане му.

Разходите за огледа са за сметка на кандидата.

 **Огледът на обекта не е задължителен и не е условие за участие в електронния търг.**

**ІV. ГАРАНЦИИ И СРОКОВЕ ЗА ПОДАВАНЕ НА ДОКУМЕНТИ**

1.Гаранцията за участие за електронния търг **за обект № 11-2-2019 е в размер на:**

**- 6 385.00лв. (шест хиляди триста осемдесет и пет) лева.**

ГАРАНЦИЯТА ЗА УЧАСТИЕ се представя единствено под формата на парична сума, платима **по банков път по сметка** на ТП „ДГС Цонево“, а именно: **IBAN: BG:** BG53СЕСВ979010Е8482300**, BIC:** CECBBGSF**, при Банка:** ТБ „ЦКБ” АД

**Гаранцията за участие** следва да е постъпила реално по банковата сметка на ТП ДГС Цонево в крайният срок за регистрация за участие в търга, а именно: **до 09.01.2019 г.**

При внасяне на гаранция за участие в търга, се попълва платежно нареждане, като задължително се посочват следните данни:

- ТП „ДГС Цонево”, за участие в **„ЕЛЕКТРОНЕН ТЪРГ“** за продажба на стояща дървесина на корен;

- номера на **ОБЕКТА**, за когото се внася гаранцията за участие;

- наименование на фирмата-кандидат със задължително посочен **ЕИК**.

**3.** Стъпката за наддаване е парична сума в размера посочен в таблицата от т.1 от Раздел I от настоящите условия.

**4.** Гаранцията за изпълнение на договора за продажба на дървесината е в размер на 5**% (**пет процента**)** от достигнатата цена за обекта и следва да бъде внесена по сметка на ТП „ДГС Цонево“ преди подписване на договора за покупко-продажба. Гаранцията за изпълнение се представя в една от следните форми:

**4.1.** парична сума, внесена по сметка на ТП „ДГС Цонево”;

**4.2.** банкова гаранция, учредена в полза на ТП „ДГС Цонево”.

Когато гаранцията за изпълнение е банкова гаранция, учредена в полза на ТП „ДГС Цонево”– безусловна и неотменяема, същата се представя в **оригинал** при сключване на договора, като срокът й на действие следва да е **не по-малък от един (1) месец** след датата, посочена като крайна дата за изпълнение, съгласно проекта на договора. В представената банкова гаранция, трябва да е налице изрично изявление, че същата се освобождава само след писмено известие от Продавача.

Купувачът избира сам формата на гаранцията за изпълнение.

**5.** Продавачът освобождава гаранциите за участие на:

**5.1.** отстранените кандидати и на кандидатите, които не са класирани на първо или второ място, в срок 3 работни дни след изтичането на срока за обжалване на заповедта за класиране и определяне на купувач.

**5.2.** класираните на първо и на второ място – в срок до три работни дни след сключването на договора за покупко-продажба;

**6.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване на търга.

**7.** Продавачът освобождава гаранциите, без да дължи лихви за периода, през който средствата законно са престояли при него.

**8.** Продавачът задържа гаранцията за участие, когато кандидат в процедурата:

**8.1.** обжалва заповедта за класиране и определяне на купувач – до решаване на спора с влязло в сила решение;

**8.2.** е определен за купувач, но не изпълни задължението си да сключи договор.

**9.** Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

**10.** Тръжните условия за провеждане на електронния търг могат да бъдат изтеглени от интернет портала на търга, а именно: **https://sale.uslugi.io/sidp**

**11. СРОКОВЕТЕ за подаване на документи** за участие в електронния търг - **до 23,59 часа на 09.01.2019 година**.

**V. ПРАВО НА УЧАСТИЕ**

**1.** **За участие в електронния търг кандидатите се регистрират в ИНТЕРНЕТ ПЛАТФОРМАТА НА СИДП», а именно:** [**https://sale.uslugi.io/sidp**](https://sale.uslugi.io/sidp), **чрез електронен подпис и подписване на декларация с него.**

**Декларацията е публикувана в ИНТЕРНЕТ ПЛАТФОРМАТА НА СИДП», а именно: https://sale.uslugi.io/sidp**.**.**

**2.** До участие в процедурата се допускат български юридически лица – търговци по смисъла на ТЗ на Република България, внесли са гаранция за участие за заявеният обект и отговарят на изискванията на **чл. 241** и чл.242 от Закона за горите, притежават удостоверение за регистрация за съответната дейност, както и са изпълнили изискванията на продавача за допускане до участие посочени в настоящите условия.

**3.** Участникът следва да отговаря на следните техническите и квалификационни изисквания за извършване на ползването на дървесината, а именно:

а) да има сключен договор, регистриран в НАП, с минимум 1 (един) лесовъд, регистриран за дейността “планиране и организация на добива на дървесина”;

Не се прилага, когато физическото лице,едноличния търговец или член на управителните органи на юридическото лице е лесовъд, регистриран за дейността “планиране и организация на добива на дървесина”.

б) да има наети с трудови договори, регистрирани в НАП, минимум 5 лица за извършване на добива в обекта, като 3 (трима) от тях следва да са правоспособни мотористи на моторни триони, за което се прилагат свидетелства за работа с БМТ и 2 /двама/ от тях да са на относими длъжности за водачи на техника за извоз и рампиране, за което прилагат и свидетелство за правоуправление на съответната специализирана техника.

в)да разполага с необходимия минимален брой техника, собствена, закупена на лизинг и/или наета, осигуряваща извършване ползването на дървесина от съответния обект, а именно:

• специализирана техника за извоз – 1бр.

• специализирана техника за рампиране – 1бр.

• бензиномоторни триони (БМТ) – 3 (три) бр.

г) да има необходимият минимален брой лични предпазни средства (ЛПС) по количество и качество, съгласно заложената необходима за извършване на дейността техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване) които отговарят на изискванията на българското законодателство, съгласно ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място и Правилник за здравословни и безопасни условия на труд в горите истандарта за горска сертификация;

д) да разполага с мощности за преработка на съответните категории дървесина в обекти по чл. 206 ЗГ;

Обстоятелствата по т.3. букви от „а” до „д” на този етап от процедурата само се заявяват в **Декларация Образец №2**.

Доказателства за наличието на тези обстоятелства се представят само от спечелилият участник, на етап сключване на договор.

**4.** Кандидатът следва да **няма непогасени задължения** към „Североизточно държавно предприятие“ ДП – Шумен и **неговите** териториални поделения (ДЛС/ДГС), считано към датата на провеждане на процедурата – обстоятелството се **заявява**, **чрез Декларация Образец № 1.**

**5.** Кандидатът следва да нямат непогасени задължения към държавата – обстоятелството се **заявява**, **чрез Декларация Образец № 1**.

**6**. Кандидатът, считано към датата на провеждане на процедурата, не следва да има **“отрицателна търговска репутация”,** свързана с установено неизпълнение по сключени договори или неизпълнение на договорни задължения задължително от всички ТП „ДГС/ДЛС” от „СИДП” ДП – гр. Шумен, в които е извършвал дейност по чл.10 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти– на този етап от процедурата обстоятелството се **заявява**, **чрез Декларация Образец № 4**.

**VI. РЕГИСТРАЦИЯ, ДОКУМЕНТИ И ВПИСВАНЕ НА КАНДИДАТИТЕ ЗА УЧАСТИЕ В ТЪРГА**

**1.** За участие в електронните търгове кандидатът извършва първоначална регистрация, чрез електронен подпис.

**2.** За всеки конкретен електронен търг, кандидатите извършват последваща регистрация, чрез подаване на документи и попълване на декларация по образец на „ИНТЕРНЕТ ПЛАТФОРМАТА НА СИДП ДП – гр. Шумен”, а именно : https://sale.uslugi.io/sidp

**3.** След одобряване на съответния кандидат за участие в същинското наддаване в търга, същият получава по електронната си поща код за вписване УИК (уникален индентификационен код) за участие и ЛИНК за потвърждение на вписването му**.**

**4. Срокът за подаване на документите за участие в търга е съгласно** указания в раздел ІV, т. 10 от настоящите условия.

**5.** При изготвяне на документите си за участие всеки кандидат трябва да се придържа точно към обявените условия.

**6. Документи за участие в процедурата:**

**6.1. Декларации:**

**6.1.1.** Декларация Образец № 1, за липсата на основание по чл. 58, ал. 1, т. 3 от наредбата по чл. 95, ал. 1 от ЗГ ;

 **Забележка:** Декларацията се подава по електронен път от регистрираното физическо лице, представляващо кандидата, чрез електронният му подпис. В случаите, когато представляващите лица на даден участник са повече от едно лице, към електронно попълнената декларация лицето представя сканирани, като прикачени файлове, попълнени и подписани декларациите от останалите лица представляващи кандидата. Комисията проверява служебно представителството на кандидата в ТР.

**6.1.2.** Декларация Образец № 2, че кандидатът отговаря на техническите и квалификационни изисквания за извършване ползването на дървесина.

**6.1.3.** Декларация Образец № 3, за информираност и съгласие за обработване на лични данни

**Забележка: Декларацията се попълва от лицата представляващи кандидата.**

**6.1.4.** Декларация Образец № 4, за липса на „отрицателна търговска репутация“, свързана с установено неизпълнение по сключени договори или неизпълнение на договорни задължения спрямо някое от ТП „ДГС/ДЛС” от „СИДП” ДП – гр. Шумен.

**Допълнителните сканирани декларации трябва да бъдат прикачени в раздел „Документи” към Допълнителни документи (съгласно условията на търга).**

**6.2.** Документ за внесена гаранция за участие – представя се в сканиран вид, като прикачен файл.

Когато кандидат в търга е обединение, което не е юридическо лице, документите се представят за всяко физическо или юридическо лице, включено в обединението.

Когато кандидат в търга е чуждестранно физическо или юридическо лице, или техни обединения, документите, които са на чужд език се представят в официално заверен превод. Ако кандидатът е обединение, документите се представят за всяко юридическо или физическо лице, включено в обединението.

**VІІ. ДОПУСКАНЕ ДО УЧАСТИЕ В ЯВНОТО НАДДАВАНЕ. РЕД И НАЧИН ЗА ПРОВЕЖДАНЕ НА ЕЛЕКТРОННИЯ ТЪРГ.**

**1.** Комисията започва работа след изтичане срока за регистрация на кандидатите, съгласно указания в раздел ІV, т. 10 от настоящите условия.

**2.** Комисията проверява дали са подадени всички изискуеми документи за участие в електронния търг.

**3.** Комисията отстранява от участие в търга кандидат:

**3.1.** Който не е представил някой от изискуемите документи и те са представени във вид и съдържание, различни от изисканите;

**3.2**. За когото са налице обстоятелства по чл. 58, ал. 1, т. 3 от Наредбата по чл. 95, ал. 1 от ЗГ – комисията проверява служебно заявените обстоятелства в ТР.

**4.** След разглеждане, от страна на комисията, на приложените документи, съответният кандидат получава съобщение на заявената от него електронна поща, относно резултата за допускане или за отхвърляне от участието му в търга, съгласно настоящите условия.

**4.1.** Мотивите за отстраняване на съответния кандидат се посочват в заповедта за определяне на купувач или прекратяване на търга. Същата се съобщава на заинтересуваните лица по реда на чл. 61 от АПК и чрез публикуване в партидата на обекта на „ИНТЕРНЕТ ПЛАТФОРМАТА НА СИДП ДП – гр. Шумен (ИО)“ сайт страницата на СИДП ДП –гр. Шумен.

**4.2.** Одобрените кандидати получават УИК (уникален индентификационен код) за участие и ЛИНК за вписване за участие в същинското наддаване.

**5. Наддаването се извършва „он-лайн“ – в реално време, като на кандидатите са ясни** обекта на търга, началната цена и стъпката за наддаване.

**6.** Наддаването се извършва от допуснатите за участие кандидати след вписване с предоставените им УИК и потвърждаване размера на обявената начална цена.

**7.** Потвърдената от кандидата цена го обвързва към търга и другите участници в него.

**8.** Печели този от кандидатите, който е предложил най-висока цена във времевия интервал за наддавателни предложения.

**9.** Когато участниците в търга само потвърдят началната обявена цена, но не направят наддавателно предложение в определения времеви интервал за наддавателни предложения, търгът приключва.

**10.** Когато за участие в търга са одобрени повече от един кандидат, но в обявения начален час за наддаване **се е вписал** само един, търгът продължава с единствения **вписал** се участник. В случай, че единственият вписан участник потвърди първоначалната цена, и направи последващо наддавателно предложение в размер на поне една стъпка, същият се обявява за спечелил търга. Когато, единственият **вписал** се участник потвърди първоначалната цена, но не направи последващо наддавателно предложение с поне една стъпка, търгът се прекратява.

**11.** Когато в търга е одобрен само един кандидат и същият се е вписал за участие в посочения начален час, той се обявява за спечелил търга в случай, че след потвърждаване на първоначалната цена направи последващо наддавателно предложение в размер на поне една стъпка. Когато единственият одобрен и **вписал** се участник потвърди първоначалната цена, но не направи последващо наддавателно предложение с поне една стъпка, търгът се прекратява.

**12.** Електронният търг с явно наддаване завършва със заповед на органа, открил процедурата, за определяне на купувач, или за прекратяване на търга.

**13**. Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на ЦУ на СИДП ДП – гр. Шумен.

**VIII. УСЛОВИЯ, НАЧИН И СРОК НА ПЛАЩАНЕ НА ДОБИТАТА ДЪРВЕСИНА ОТ КУПУВАЧА.**

**1**. **Цената**, която купувачЪТ плаща за всеки сортимент се определя **пропорционално** на съотношението между **началната** и **достигнатата** цена за обекта по време на търга.

**2.** Купувачът заплаща дървесината, както следва:

**2.1.** След сключването на договора и най- късно преди издаване на първия превозен билет за транспортиране на договорената дървесина, купувачът заплаща авансово 20 % (двадесет процента) от цената достигната по време на търга.

**2.2.** Следващите плащания след получаване и транспортиране на авансово платената дървесина, се извършват по действително добити количества, съгласно изготвен между страните приемателно-предавателен протокол, но **преди транспортирането ѝ**.

При плащане по **банков път**, същото се удостоверява с представяне в ТП „ДГС Цонево“ на надлежно заверен от банката платежен документ.

**3.** За добито определено количество дървесина по сортименти, продавачът веднага уведомява купувача с нарочни възлагателни писма, който в рамките на един (1) работен ден от получаване на уведомлението, изпраща представител за изготвяне на предавателно-приемателен протокол за кубиране.

**4.** При разлики в обявените прогнозни количества дървесина от дадения обект и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

**ІХ. ПРЕКРАТЯВАНЕ НА ПРОЦЕДУРАТА**

**1.** Продавачът прекратява процедура с мотивирана заповед, когато:

**1.1.** Не са подадени документи за участие;

**1.2.** Кандидатът не отговарят на условията за провеждане на търга;

**1.3.** Документите за участие на всички кандидати не отговарят на изискванията и условията на търга;

**1.4.** Първият и вторият класиран участник откаже да сключи договор;

**1.5.** Отпадне необходимостта от провеждане на процедурата в резултат на съществена промяна в обстоятелствата;

**1.6.** Са установени нарушения при откриване и провеждане на търга, които не могат да бъдат отстранени без това да доведе до промяна на условията, при които е обявен.

**1.7.** Възникнат обстоятелства, които правят провеждането на търга невъзможно и които органът, открил процедурата не би могъл да предвиди преди откриването й.

**1.8.** Определеният за спечелил процедурата не представи гаранция за изпълнение на договора.

**1.9**. Когато всички участници в търга са потвърдили първоначалната цена, но няма регистрирано последващо наддаване поне с една стъпка.

**2.** Органът, открил търга може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.

### Х. УВЕДОМЯВАНЕ ЗА ПОДПИСВАНЕ НА ДОГОВОРА.

**1.** В тридневен срок от получаване на резултатите от проведения електронен търг, Продавачът издава заповед, с която определя класирането на участниците, която се съобщава на заинтерсованите лица по реда на АПК и я публикува на интернет страницата си.

**2.** При подписването на договора кандидата, определен за спечелил, представя документ за гаранция за изпълнение на договора в размер на **5 %** от стойността на договора (в зависимост от направения от кандидата избор за формата на гаранцията – внесена парична сума или **оригинал** на банкова гаранция).

**3.** ТП ДГС Цонево сключва писмен договор с кандидата, определен за спечелил процедурата в седемдневен срок от влизане в сила на заповедта за определяне на спечелилия.

4. Договорът се сключва след като определеният за спечелил процедурата представи:

**4.1.** Документ за внесена или учредена в полза на продавача гаранция за изпълнение. В случай, че определения за спечелил е избрал като форма на гаранцията за изпълнение банкова гаранция, същият представя документ за учредена такава, а гаранцията за участие му се освобождава, както и документите, удостоверяващи декларираните обстоятелства.

**4.2.** Свидетелство за съдимост на физическото лице или на лицата, които представляват съответния кандидат съгласно Търговския закон или законодателството на държава – членка на Европейския съюз, или друга държава – страна по Споразумението за Европейското икономическо пространство, където кандидатът е регистриран;

**4.3.** Удостоверение от органите на Национална агенция за приходите, че кандидатът няма парични задължения към държавата, установени с влязъл в сила акт на компетентен орган.

**4.4.** Документ от „Североизточно държавно предприятие“ ДП – Шумен, удостоверяващ, че кандидатът няма непогасени задължения към „Североизточно държавно предприятие“ ДП Шумен, с едномесечен срок на валидност.

4.5. Документи, доказващи декларираните обстоятелства, съгласно точка 10. от заповедта за откриване на търга с изключение на буква”г”, а именно:

4.5.1 Удостоверение за лесовъдска практика на наетия лесовъд, регистриран за дейността “планиране и организация на добива на дървесина”,

**4.5.2.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на кандидата. Справката следва да съдържа дата на издаване не по-рано от десет (10) календарни дни, към датата на сключване на договора.

**4.5.3.** Заверени копия на документи доказващи придобита правоспособност за работа с **„преносима и стационарна земеделска и горска техника“** – **категория „Тпс“,** съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ (**„бензиномоторни триони“**) или аналогичен документ, доказващ правоспособността на работника;

**4.5.4.** Заверени копия на документи доказващи придобита правоспособност за работа със **„специализирана и специална самоходна горска техника“** – **категория Твк или Твк-Г,** в зависимост от вида на техниката, представена от кандидата, за **извоз и рампиране**, съгласно чл. 13, ал. 4, т. 3 от ЗРКЗГТ във връзка с чл. 230, ал. 3 от ЗГ **„специализирана и специална самоходна горска техника“**) или аналогичен документ, доказващ правоспособността на работника;

4.5.5. Документи, удостоверяващи собствеността, наемането и/ или закупуването на лизинг на минимално изискуемата специализирана самоходна и преносима техника (БМТ), оборудвани, съгласно българското законодателство, изискванията на стандарта за горска сертификация и технически да отговарят на същите стандарти.

Според вида на работното оборудване се прилагат следните документи :

**За трактори и самоходна горска техника:**

**-** Извлечение от счетоводни регистри/фактури/договори или всякакви други документи, доказващи собствеността на техниката;

- Документи за регистрация на техниката по реда на ЗРКЗГТ – заверени копия;

- Талон за преминал годишен технически преглед пред КТИ или Областна дирекция „Земеделие“ , съгласно Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи – в сила към датата на провеждане на търга – заверени копия;

**За прикачния инвентар и БМТ:**

**-** Извлечение от счетоводни регистри/фактури/договори или всякакви други документи, доказващи собствеността на техниката;

- заверено копие от талон за първоначална регистрация пред КТИ или Областна дирекция „Земеделие“, съгласно ЗРКЗГТ.

**4.5.6.** Заверени копия на документи доказващи, че участникът разполага с мощности за преработка на съответните категории дървесина в обекти по чл. 206 ЗГ, а именно доказателства за собственост/ползване на декларираните мощности за преработка на съответните категории дървесина в обекти по чл. 206 ЗГ:

- фактури за закупуване на техника, договори за лизинг на техника, договори за наем на техника или друг документ, който да удостоверява собствеността или наемането на декларираната техника за извършване на механизираните дейности по процедурата; кандидатите по процедурата представят също така извлечение от инвентарна книга и/или списък на дълготрайните активи.

Забележка: Документите се представят като заверени копия – подписани и подпечатани от кандидата.

-заверени копия от документи /удостоверение от РДГ и/или друг документ/ за регистрация на обект по чл. 206 ЗГ, за регистрирана производствена горска марка към същия обект и оборудване на обекта със система за видеонаблюдение, съгласно изискванията на Наредба № 1 за контрола и опазването на горските територии.

Документите по т. 4 следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

4.6**. Списък на договорите за извършените от него дейности по чл.10 от Наредбата, в рамките на едногодишния срок, считано към датата на провеждане на процедурата, придружена с препоръки от съответните ТП за изпълнение или неизпълнение на задълженията на кандидата**.

Препоръките следва да се представят в оригинал или заверено копие. Изпълнените договори могат да бъдат посочени (изброени) в една препоръка, издадена от стопанството.

Представянето на „отрицателна препоръка“ към който и да е от посочените от кандидата договори или ако се установи от комисията, че кандидата е прикрил и не е посочил неизпълнен договор, за който следва да му се издаде „отрицателна препоръка“, кандидатът се отстранява от участие в процедурата.

 В случай, че до датата на провеждане на процедурата, кандидатът не е извършвал дейности по ползване на дървесина от ДГТ, **същият удостоверява това обстоятелство, като изготвя собственоръчно документ (в свободен текст)**, който представя на възложителя - подписани и подпечатани от кандидата в оригинал.

**5.** В случай, че участникът не представи документите по т. 4, договор с този участник не се сключва.

**6.** Ако спечелилият участник откаже да подпише договор, или не представи някой от документите по т. 4, се поканва за сключване на договор класираният на второ място участник, като същият е длъжен в седемдневен срок от получаванe на поканата да заяви в **ТП ДГС Цонево**  писмено своето намерение. В случай, че той също откаже, органът издал заповедта за определяне на резултатите от класирането прекратява процедурата.

###### ХІ.ОСВОБОЖДАВАНЕ НА ГАРАНЦИИТЕ ЗА УЧАСТИЕ

Продавачът освобождава гаранциите за участие на:

**1.** Отстранените кандидати и на кандидатите, които не са класирани на първо или на второ място, в срок 3 работни дни след изтичането на срока за обжалване на заповедта за определяне на купувач;

**2.** Класираните на първо и второ място – след сключването на договора за покупко-продажба;

**3.** При прекратяване на процедурата се освобождават гаранциите на всички участници в срок 3 работни дни от влизане в сила на заповедта за прекратяване.

**4.** Продавачът освобождава гаранциите, без да дължи лихви за периода, през който средствата са престояли законно при него.

**ХІІ. ЗАДЪРЖАНЕ НА ГАРАНЦИИТЕ ЗА УЧАСТИЕ**

Органът, открил процедурата задържа гаранцията за участие, когато кандидат:

**1.** Оттегля заявлението след изтичането на срока за подаването му;

**2.** Обжалва заповедта на продавача за определяне на спечелил – до решаване на спора с влязло в сила решение;

**3.** Е определен за спечелил, но не изпълни задължението си за сключване на договор.

**XІІІ. ДОПЪЛНИТЕЛНИ РАЗПОРЕДБИ**

**1.** За всички неуредени с настоящите условия изисквания за продажба на дървесина се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.